Qullasïwi

Qullasïwix janchi manqha, patxa janchi qullasiñ yatiñawa.

 Nayrapacha 
Qullasiñ quranakax  walt'ataw utji.   Nayrapachax janiw  qulllir tukturanakax utjirikataynati,  uñt'apkarakinasa,  jupanakax  aka  markan wali   sum  quranak  uñt'apxiritayna, sapa  kast   quranaka jupanakatakix wali  wakiskiriritayna.

 Quranaka 

 Urqu itapallu 
Aka   urqu   itapallux wali  askiwa laka   t'ijitaki,  almanakataki ukhamarak qhaqsutanakatakisa. Qhaqsutatak qullasiñawa itapall kiyjaña,jayu chhuxu uka  kimsa  wallxtayasaw chaxsusiña.

 Qachu itapallu 
Aka   qachu  itapallux janiw ancha askikiti armasiyañatakikiw aski, jisk'a wawanakataki. 

 Kiswara 
Aka kiswaras wali askiwa riwmatismutaki, kayu t'ijitaki, kayu wintu t'ukutaki, ampar t'ukutaki. Qullasiñatakix wallaqitaw umaña.

 Qhiya qhiya 
Qhiya qhiyax askiwa waxt'a lurañataki, usutanakar qullanataki. Wallaqitaw umaña akax uwij t'arwjamawa ukhamarak jinchu tapañatakix apnaqatarakikiwa.

 Ch'illkha 
Ch'iyar lawan ch'illkha akax wali askipuniwa, jikhan usutak qullasiñawa phunta wawalll ch'illkhampi ukat qhiriruw kanktaña ina ina ukampiw jiqhanir lipxatayasiña uqhamaw uka usux chhhaqawayxi.
Janq'u lawan ch'illkha, janqu lawanix askiwa pastayañataki, waxt'a lurañataki kunjamatix sapxiwa wali sum manq'asi uta uywir kuntur mamanixa, sasina.